
[bookmark: _Toc235518179]Requisits generals
[bookmark: _Toc235518180]Règim de minimis. Grans empreses i percentatges aplicables
El punt tercer, apartat 1, enumera els beneficiaris que poden acollir-se al règim de minimis sense esmentar expressament la lletra d) (grans empreses). Tanmateix, altres apartats de la convocatòria sí que preveuen que els beneficiaris de la lletra d) optin per aquest règim (punt sisè, apartat 1.2.a i punt vuitè, apartat 5.a).
Podeu confirmar que les grans empreses (lletra d) poden optar expressament per acollir-se al règim de minimis del Reglament (UE) 2023/2831 en els mateixos termes que les lletres c), f.2) i h.2)? 
Podeu confirmar que a qualsevol empresa que s'aculli vàlidament al règim de minimis, amb independència de la seva grandària, li resulten aplicables els percentatges de la columna «Minimis i no ajuts d'estat» de les taules 2, 4, 6 i 7 —70 % en els programes 1, 2 i 4 i 45 % en el Programa 3— sense que siguin aplicables els percentatges per grandària d'empresa?
Qualsevol empresa, incloses les grans empreses, poden optar expressament per acollir-se al règim de minimis del Reglament (UE) 2023/2831 en els mateixos termes que les lletres c), f.2) i h.2) i l'inici de les actuacions serà des de l'1 de gener de 2026 conforme a allò que indica l'apartat 1.2.a) del punt sisè sobre requisits de les actuacions subvencionables. En aquest cas, s'apliquen els percentatges d'ajut de la columna "Minimis i no ajuts d'estat" de cada programa.

[bookmark: _Toc235518181]Llista de 3 pressupostos demanats
Regla de les tres ofertes (punt vuitè, apartat 5.a): cal confirmar quin llindar de contracte menor és aplicable a les instal·lacions clau en mà d'energies renovables, si 40.000 euros (execució d'obres) o 15.000 euros (altres contractes).
Sobre l'elecció d'ofertes demanades. Si per raó de la quantia, i d'acord amb l'article 40.3 del Text refós de la Llei de subvencions, aprovat pel Decret legislatiu 2/2005, de 28 de desembre, quan l'import de la despesa subvencionable superi els imports establerts en la legislació estatal en matèria de contractes del sector públic per als contractes menors (40.000 euros en el cas d'execució d'obres, o 15.000 euros quan es tracta d’altres contractes), excepte que l'actuació s'hagi fet abans de presentar la sol·licitud, el beneficiari ha de disposar, com a mínim, de tres ofertes de diferents proveïdors, amb caràcter previ a assumir el compromís per a la prestació del servei o lliurament del bé, llevat que per les característiques especials de les despeses subvencionables no existeixin entitats en el mercat.
L'elecció de les ofertes presentades s'ha de fer de conformitat amb els criteris d'eficàcia i d'economia, i s'ha de justificar expressament en cas que l'elecció no recaigui en la proposta econòmica més avantatjosa (document normalitzat 3). 
No és obligatori incloure en la sol·licitud les 3 ofertes juntament amb el document normalitzat 3, però han d’estar a disposició de les autoritats competents que així ho exigeixin mitjançant una  inspecció o qualsevol altre requeriment.
[bookmark: _Toc235518182]Terminis d’execució de programes conjunts
Expedients amb Programa 1 i Programa 3 en la mateixa sol·licitud: els terminis màxims d'execució difereixen entre ambdós programes (4 a 9 mesos el P1, segons la potència; 5 mesos el P3). Se sol·licita que es confirmi que la resolució d'atorgament harmonitzarà la data límit d'ambdues actuacions.
Per a sol·licituds conjuntes que incorporin diversos programes, el termini màxim d'execució de cada programa continua sent l'establert per a cada programa a les bases de la convocatòria a comptar de la data de la notificació de la proposta de resolució provisional. 
[bookmark: _Toc235518183]Actuacions previstes per al 2027
Si presentam una sol·licitud corresponent a una actuació prevista per executar-se el 2027 i la proposta de resolució provisional es notifica durant el 2026, el termini d'execució (4, 5, 6 o 9 mesos, segons pertoqui) comença a comptar des de la data de notificació de la proposta de resolució provisional, encara que la sol·licitud s'hagi presentat amb càrrec a l'anualitat 2027, o des de l'inici d'aquesta anualitat?
Les inversions objecte de la sol·licitud s'han de dur a terme en l'àmbit territorial de les Illes Balears i s'han de fer dins el període establert a l'apartat 1.2. del punt sisè «Requisits de les actuacions subvencionables de la convocatòria». L'any indicat en la sol·licitud només és una previsió.
[bookmark: _Toc235518184]Esgotament del pressupost de 2026
Si es presenta una sol·licitud corresponent a una actuació de l'anualitat 2026 i s'exhaureix el pressupost assignat a aquesta anualitat abans de resoldre l'expedient, la sol·licitud passa automàticament a imputar-se al pressupost del 2027, tot respectant l'ordre d'entrada, o resta exclosa per falta de crèdit?
El pressupost que no s'hagi fet en l'anualitat 2026 s'incorporarà a l'anualitat 2027.
[bookmark: _Toc235518185]Límit d'una instal·lació per CUPS o emplaçament
La convocatòria estableix que només és subvencionable una instal·lació per subministrament elèctric (CUPS) o per emplaçament en instal·lacions elèctriques aïllades o instal·lacions tèrmiques.
En el cas d'instal·lacions d'autoconsum compartit, com s'ha d'interpretar aquesta limitació? En particular, quan a un mateix emplaçament hi ha diversos punts de connexió independents (per exemple, diversos CUPS de 100 kW), és possible presentar diverses instal·lacions d'autoconsum compartit dins del mateix emplaçament?
La convocatòria indica que tots els programes d'actuació corresponents a un mateix emplaçament s'han de presentar en una única sol·licitud. Si en un mateix emplaçament es projecten dues instal·lacions independents d'autoconsum compartit, s'han d'incloure totes dues en una única sol·licitud o és possible presentar una sol·licitud independent per a cada instal·lació?
Per al cas d'una fotovoltaica col·lectiva només és subvencionable una instal·lació per CUPS de generació neta.  Si en el moment de la sol·licitud no es disposa del CUPs de generació es podrà indicar en la justificació de l’actuació.
És possible presentar diverses instal·lacions d'autoconsum col·lectiu connectada a xarxa dins del mateix emplaçament si cadascuna té la seva CUPS de generació neta.
Si al mateix emplaçament es projecten dues instal·lacions independents d'autoconsum col·lectiu, s'han de presentar dues sol·licituds independents.
[bookmark: _Toc235518186]Adjunció de plànols i esquemes de principi i/o unifilars
En la memòria del document normalitzat 2, cal adjuntar plànols, esquema unifiliar, etc.?
La presentació de plànols i/o esquemes de principi o unifilars son aclaridors per a l’avaluació tècnica de la sol·licitud. En la fase de justificació sempre serà necessari aportar-los emmarcant la instal·lació executada de la qual n’és objecte la subvenció.
[bookmark: _Toc235518187]Ajuts d'estat i règim de minimis
Les persones físiques amb activitat econòmica s'han d'acollir al règim de minimis per poder optar perquè l'inici de les actuacions sigui posterior a l'1 de gener de 2026?  
Per als beneficiaris definits a l'apartat 1 del punt segon indicats amb la lletra b) i per als beneficiaris englobats a les lletres c), f.2), h.2) que hagin optat expressament per acollir-se al règim de minimis en les sol·licituds, la concessió dels ajuts corresponents estarà sotmesa, específicament, als requisits i límits establerts en el Reglament (UE) 2023/2831 de la Comissió, de 13 de desembre de 2023, relatiu a l'aplicació dels articles 107 i 108 del Tractat de funcionament de la Unió Europea als ajuts de minimis (DOUE de 15 de desembre de 2023). Això implica, entre altres coses, que l'entitat beneficiària no pot percebre un import superior a 300.000,00 euros d'ajuts públics o d'entitats privades finançades amb càrrec a pressupostos públics, en un període de tres anys anteriors comptador des de la concessió.







[bookmark: _Toc235518188]Programa 1: Autoconsum elèctric
[bookmark: _Toc235518189]Beneficiaris del Programa 1 
A l'apartat 1.1 del punt sisè de la convocatòria s'indica que, per al Programa d'Actuació 1 (instal·lacions fotovoltaiques), únicament poden ser beneficiaris els que s’indiquen a les lletres c), d), e), f), g) i h) del punt segon.
S'ha d'entendre, per tant, que les persones físiques (lletres a i b) no poden ser beneficiàries d'ajuts per a instal·lacions fotovoltaiques d'autoconsum, o és un error material en la redacció de la convocatòria?
Les persones físiques (lletres a i b) no poden ser beneficiàries d'ajuts per al Programa 1.
[bookmark: _Toc235518190]Càlcul del cost subvencionable amb eliminació d'amiant
La convocatòria indica expressament que el càlcul del cost unitari màxim subvencionable de generació (Ca1) s'ha de fer aplicant trams acumulatius.
Aquest criteri de càlcul per trams acumulatius únicament és aplicable al cost de generació (Ca1), o també s'ha d'aplicar al complement per eliminació d'amiant (Ca3)?
La determinació del cost unitari màxim subvencionable de generació (Ca1) per al Programa 1 s'ha de calcular aplicant trams acumulatius a partir de l'esglaó inferior. Per al càlcul de la resta de costos màxims del Programa 1 (Ca2, Ca3 i Ca4) no es tindrà en compte aquest efecte acumulatiu.
[bookmark: _Toc235518191]Potència instal·lada inversors
Entre els apartats 2.1 i 2.3: l'apartat 2.1 estableix que només se subvencionen els primers 500 kWp en instal·lacions que superin aquesta potència, mentre que l'apartat 2.3 fixa un límit de potència total instal·lada de 500 kW. Es demana que es confirmi si el segon límit fa referència a la potència nominal (inversors) i el primer a la potència pic (mòduls).
El Programa 1 és per a implantació d'instal·lacions d'autoconsum en el cas d'instal·lacions fotovoltaiques, per la qual cosa la potència instal·lada fa referència a la potència màxima de l'inversor o, si s’escau, a la suma de les potències màximes dels inversors, d'acord amb el Reial decret 244/2019, de 5 d'abril, pel qual es regulen les condicions administratives, tècniques i econòmiques de l'autoconsum d'energia elèctrica.


[bookmark: _Toc235518192]Programa 2: generació tèrmica renovable
[bookmark: _Toc235518193]Tecnologia aire-aire
Únicament és subvencionable l'aerotèrmia (aire-aigua)? No són subvencionables altres tecnologies com geotèrmia o hidrotèrmia?
En el cas d'aire-aire, el punt cinquè les exclou, però el sisè les exclou per a sector residencial. En altres sectors (terciari, industrial...), seria subvencionable?
Per al Programa 2 només és possible aerotèrmia i s' exceptua la tecnologia aire-aire per a tots els sectors.



[bookmark: _Toc235518194]Programa 3: Emmagatzematge per a autoconsum
[bookmark: _Toc235518195]Emmagatzematge associat a una fotovoltaica nova
El punt sisè, apartat 4.1, declara subvencionables les noves instal·lacions de sistemes d'acumulació sense exigir que la instal·lació d'autoconsum associada estigui prèviament executada o registrada en el moment de presentar la sol·licitud. El número d'expedient de registre només es requereix en la fase de justificació (punt tretzè, apartat 3.f).
És admissible presentar una sol·licitud al Programa 3 únicament per la part d'acumulació d'un projecte conjunt d'instal·lació fotovoltaica més bateria que s'executaran simultàniament, i aportar el número d'expedient de registre en la fase de justificació? La qüestió és especialment rellevant per a les persones físiques (lletres a i b del punt segon), que poden acollir-se al Programa 3 però que resten excloses del Programa 1.
Es pot demanar el Programa 3 desglossant de forma separada els conceptes que són per al Programa 3 dels que no serien subvencionables per ser persones físiques.
Per al número d'expedient del registre, es podrà presentar l'expedient conjunt en la fase de justificació.
[bookmark: _Toc235518196]Inexistència de ràtio màxima capacitat/potència (kWh/kWp)
El preàmbul indica que els valors de referència s'han fixat conforme a l'annex III del Reial decret 477/2021, el qual condicionava l'elegibilitat de l'emmagatzematge a una relació màxima de 2 kWh per cada kW de potència de generació. En aquesta convocatòria no s'identifica cap exigència anàloga.
Es pot confirmar que no resulta d'aplicació cap ràtio màxima kWh/kWp entre la capacitat d'acumulació i la potència de generació associada, ni cap altre criteri de dimensionament màxim de l'emmagatzematge diferent del límit de 200 kWh establert en el punt sisè, apartat 4.1?
En aquesta convocatòria no és aplicable cap ràtio màxima kWh/kWp entre la capacitat de la instal·lació d'acumulació i la potència de la instal·lació de generació associada.
[bookmark: _Toc235518197]Pressupost conjunt de plaques i bateries
Pel que fa als nous ajuts per a particulars referents a les bateries, es pot presentar un pressupost amb plaques i bateries i només subvencionar les bateries o s'han de fer en dos pressupostos perquè s'accepti?
Per a la sol·licitud, no cal adjuntar els pressupostos i només cal aportar el document 2 normalitzat signat per l'instal·lador o tècnic competent en què es desglossin les partides exclusivament de les bateries en el Programa 3 que s’han extret del pressupost de la instal·ladora. En cas que l'òrgan competent demani els pressupostos o factures per una inspecció o requeriments, les partides corresponents a les bateries han d'estar desglossades i diferenciades de les que corresponen a les plaques.



[bookmark: _Toc235518198]Programa 4: infraestRuctura de recàrrega
[bookmark: _Toc235518199]Equips de recàrrega amb potència superior a 15 kW limitats
La convocatòria limita la potència de recàrrega subvencionable a 15 kW. Els equips trifàsics més habituals en el mercat tenen una potència nominal de 22 kW, encara que permeten configurar i limitar de forma permanent la potència a un valor inferior, condició que es plasma en la instal·lació i en la legalització d’aquesta.
És elegible en el Programa 4 un equip la potència nominal de fabricant del qual sigui superior a 15 kW però que s'instal·li, configuri i legalitzi amb una potència efectiva igual o inferior a 15 kW? 
En cas afirmatiu, és suficient acreditar aquesta limitació mitjançant la memòria tècnica i una declaració responsable de l'empresa instal·ladora habilitada, en què es constati que la limitació quedarà recollida en el certificat d'instal·lació elèctrica i en la documentació de legalització? En cas contrari, quina documentació requeriria l'òrgan gestor?
La potència de la nova infraestructura de recàrrega per a vehicle elèctric d'accés privat de 15 kW (una instal·lació per CUPS) ha de restar limitada mitjançant l'amperatge de les proteccions corresponents de les línies exclusivament destinades a la infraestructura de recàrrega que és objecte de l'ajut. La descripció i definició de les proteccions es plasmarà en els preceptius documents que són obligatoris per posar en servei la instal·lació d'acord amb el REBT.

